ເສລີພາບ ດ້ານຂ່າວສານ ໃນໂລກ ຫຼຸດລົງ ສູ່ລະດັບ ຕໍ່າສຸດ (ວີດິໂອ)
ຈໍານວນຜູ້ຄົນ ທີ່ດໍາລົງຊີວິດຢູ່ໃນສັງຄົມ ທີ່ມີສິດເສລີພາບ ດ້ານຂໍ້ມູນຂ່າວສານ ຢ່າງເຕັມສ່ວນ ໄດ້ຫລຸດລົງ ສູ່ລະດັບຕໍ່າສຸດ ໃນຮອບນຶ່ງທົດສະວັດກວ່າໆ.
ກຸ່ມປົກປ້ອງສິດທິມະນຸດລະດັບນໍາໜ້າກຸ່ມນຶ່ງ ທີ່ຕັ້ງຢູ່ໃນສະ ຫະລັດເວົ້າວ່າ ຈໍາ ນວນຜູ້ຄົນ ທີ່ດໍາລົງຊີວິດຢູ່ໃນສັງຄົມ ທີ່ ມີສິດເສລີພາບດ້ານຂໍ້ມູນຂ່າວສານຢ່າງເຕັມສ່ວນ ໄດ້ຫລຸດ ລົງສູ່ລະດັບຕໍ່າສຸດ ໃນຮອບນຶ່ງທົດສະວັດກວ່າໆ ຢູ່ໃນບົດລາຍງານທີ່ພິມເຜີຍແຜ່ໃນວັນພຸດວານນີ້ ອົງການ Freedom House ໄດ້ເນັ້ນວ່າ ການຫລຸດລົງໂດຍທົ່ວໄປ ແມ່ນເນື່ອງຈາກການຈໍາກັດຮັດແຄບໃໝ່ດ້ານຂ່າວສານຢູ່ ໃນປະເທດມາລີ ຊຶ່ງເປັນປະເທດທີ່ປະສົບໄພສົງຄາມຢູ່ໃນ ພາກຕາເວັນຕົກຂອງທະວີບອາຟຣິກາ ພ້ອມທັງກົດລະບຽບໃໝ່ ຢູ່ປະເທດ Greece ແລະບາງເຂດຂອງອາເມຣິກາລາຕິນ ບົດລາຍງານ ວ່າດ້ວຍສິດເສລີພາບໃນດ້ານຂ່າວສານຫຼື Freedom of the Press ປີ 2013 ເວົ້າວ່າ ພວກນັກວິເຄາະຍັງສືບຕໍ່ມອງເຫັນ ຊຶ່ງລວມ ທັງການອອກຄໍາເຫັນໃນອິນເຕີແນັດຫລື microblogs, ເຄືອຂ່າຍສັງຄົມຫລື social networks ແລະໂທລະສັບມືຖື ບົດລາຍງານ ດັ່ງກ່າວເວົ້າວ່າ ລັດຖະບານຜະເດັດ ການໄດ້ໃຊ້ມາດຕະການກົດດັນຕ່າງໆ ຊຶ່ງລວມມີການຈັບຜູ້ຂຽນຄໍາເຫັນລົງໃນອິນເຕີ ແນັດໃສ່ຄຸກ ແລະສະກັດກັ້ນບໍ່ໃຫ້ຄົນເຂົ້າອ່ານເນື້ອ ໃນຂ່າວໃນເວັບໄຊ ແລະການບໍລິການ ດ້ານການສົ່ງຂໍ້ຄວາມໃນໄລຍະທີ່ມີການ ເກີດຄວາມວຸ້ນວາຍທາງການເມືອງ